אפיקים

הקיבוץ בשנות ה-40
"[[לזכר ילדים נהדרים" (1944) מאת דב פייגין בקיבוץ. צילום משנת 1949.]]
הפסל "[[לזכר ילדים נהדרים" במיקומו הנוכחי בסמוך לגני הילדים]]אפיקים הוא קיבוץ בעמק הירדן (בכביש 90 בין אשדות יעקב לבית זרע) המשתייך לתק"ם. שייך למועצה אזורית עמק הירדן. מקור השם נובע מהמיקום שבין שני אפיקי מים שעוברים בסביבתו - נהר הירדן ונחל הירמוך שבסביבה.

==היסטוריה==
הקיבוץ נוסד בשנת 1932 על ידי חברי קבוצת כנרת וחברי גרעין חניכי השומר הצעיר מרוסיה ונקרא "קיבוץ השומר הצעיר מס.ס.ס.ר" שנודע גם כקיבוץ "נצ"ח" - נוער צופי חלוצי, מרוסיה, כשם התנועה העולמית של השומר הצעיר. הקיבוץ נוסד כקיבוץ היעד של כל חברי השומר הצעיר העולים מברית המועצות ובהמשך גם של חברי השומר הצעיר מלטביה.

הקיבוץ התארגן בקיץ 1924 וחברי הגרעין עבדו באדמות ווזיה שליד ראש פינה, כפועלי בניין בעפולה, בחיפה, ובזכרון יעקב והחזיקו את הקיבוץ בטירה. בקיץ 1927 התרכזו חברי הקיבוץ באזור עמק הירדן. חלקם עבדו עבור חברת החשמל בנהריים, כאשר השאר עבדו בבניית בתי קבוצת כנרת בנקודת הקבע על הגבעה והתגוררו ברפת שבכנרת. החיכוך עם הפועלים האחרים של חברת החשמל הביא לעזיבה רבה, ובעקבות זאת בקשו, ולבסוף השיגו, רשות לפועלי הקיבוץ להתגורר בכנרת ולהמשיך לעבוד בנהריים. בקיץ 1928 מנה הקיבוץ כ-60 חברים. במרץ 1929 כבר היו בקיבוץ כ-90 חברים, הודות לעליית חברים מברית המועצות. עם תום בניית קבוצת כנרת עברו חברי הקיבוץ לחצר כנרת, שהתפנה לאור מעבר חברי קבוצת כנרת לבתי הקבע שנבנו עבורם. בתקופה בכנרת החלו החברים בהנחת היסודות לנקודת הקבע בהקמת משתלה וסידור בסיס ללול.

בשנת 1932 עבר הקיבוץ למקומו הנוכחי. בהתחלה נקרא "הנקודה" או "טוצ'קה" (נקודה ברוסית), עד שיעקב פלמוני הציע לחבר הקבוצה ישראל חופש את השם "אפיקים", כי הקיבוץ ישב בין אפיקי הירדן והירמוך, והשם התקבל באספת הקיבוץ. באותה שנה הגיעה קבוצת חלוצות מלטביה כנציגות למכבייה הראשונה בתל אביב ומשם הגיעו לקיבוץ ורובן נישאו לחברי הקיבוץ. במרוצת הזמן קלט הקיבוץ גרעינים נוספים, רובם עולים מאירופה ומקצתם ילידי ישראל.

הקיבוץ היה שותף במפעל המים מכון חמשת הקיבוצים, שהוקם בשנים 1942–1943, וכלל מכון שאיבה על גדות הירמוך שהעלה את המים אל ראש אמת מים, ממנה זרמו המים במערכת תעלות פתוחות להשקיית השדות.

בתקופת מלחמת העולם השנייה התגייסו 37 מחברי אפיקים ליחידות העבריות.

בזמן מלחמת העצמאות שימש הקיבוץ לבסיס של הפלמ"ח, ולאחר הקמת מדינת ישראל שימש כבסיס נח"ל. בקיבוץ קיים אולם הספורט "בית איתמר" שנקרא על שמו של , בן הקיבוץ שנהרג בתאונת צניחה זמן קצר לאחר מלחמת העצמאות. דמותו של גולני מונצחת בציור פרסקו שצייר הצייר היהודי-אמריקני שלדון שונברג באולם הספורט בשנת 1953.

הקיבוץ השתייך בעבר לקיבוץ המאוחד. עם הפילוג בקיבוץ המאוחד, לא התפלג כרבים מהקיבוצים, עזב את הקיבוץ המאוחד והצטרף כולו לקבוצת המיעוט בקיבוץ המאוחד, אשר הקימה את איחוד הקיבוצים המזוהה עם מפא"י (לאחר מכן: איחוד הקבוצות והקיבוצים) וחבר הקיבוץ יוסף יזרעאלי נעשה המזכיר הראשון של התנועה החדשה.

אפיקים הוא מגדולי הקיבוצים ומראשוני התעשייה הקיבוצית, שנהנה עשרות שנים מחסותו של דוד בן-גוריון. ספרו של אסף ענברי "הביתה" מספק קריאה מהנה על תולדות הקיבוץ, אולם ניתוח סוציולוגי מפורט המשתמש בנתונים נוספים מלמד כי שליטה בלתי-דמוקרטית של שלושת מנהיגיו ונאמניהם אומנם תרמה לצמיחתו המהירה אבל לא תמיד שירתה את טובת החברים כפי ששירתה את המנהיגים.
* שטח: 6,000 דונם
* ענפי חקלאות: מטעי בננות, תמרים ומטעים סוב-טרופיים, תבואות, מדגה ורפת.
* תעשייה: מפעל לציוד ניטור ומדידת חליבת פרות (אפימילק) ומפעל לייצור כלי רכב מסוג קלנועית למוגבלי תנועה. בעבר היה פעיל בו מפעל לייצור דיקטים ומוצרי עץ - "קלת". באפיקים פועלת "כלביית אפיקים" שרכשה מוניטין בגידול, אילוף ורבייה של כלבים גזעיים מזנים שונים.

==אתרים בקרבת היישוב==
*תל עובדיה - אתר פרהיסטורי הנחשב לאחד האתרים הקדומים ביותר בעולם ובעל חשיבות רבה בקנה מידה עולמי להבנת האבולוציה של האדם. האתר התגלה במאי 1959, בעת שטרקטור של קיבוץ אפיקים עסק בהכשרת הקרקע לחקלאות.

== גלריית תמונות ==
<gallery>
קובץ:אפיקים - עגבניות, תוצרת אפיקים-JNF021236.jpeg|עגבניות, תוצרת אפיקים
קובץ:אפיקים - בננות, תוצרת אפיקים-JNF021230.jpeg|בננות, תוצרת אפיקים
קובץ:אפיקים - העדר של אפיקים במרעה-JNF021214.jpeg|העדר של אפיקים במרעה, 1942
קובץ:אפיקים - אריזת העגבניות, תוצרת אפיקים-JNF021233.jpeg|אריזת העגבניות, תוצרת אפיקים
קובץ:אפיקים - אקוואדוקט על ידי אפיקים-JNF033031.jpeg|אקוואדוקט על ידי אפיקים
קובץ:אפיקים - מראה-JNF004752.jpeg|אפיקים - מראה
קובץ:A MEMBER OF KIBBUTZ AFIKIM PLOUGHING A VEGETABLE FIELD. חבר קיבוץ אפיקים חורש שדה ירקות.D14-038.jpg|חבר קיבוץ אפיקים חורש שדה ירקות
קובץ:MEMBERS OF KIBBUTZ AFIKIM CUTTING FODDER FOR THEIR CATTLE. חברי קיבוץ אפיקים אוספים מספוא לבקר..jpg|חברי קיבוץ אפיקים אוספים מספוא לבקר
קובץ:אפיקים - מראה-JNF034649.jpeg|אפיקים - מבט מלמעלה
קובץ:אפיקים - תזמורת הקיבוץ.-JNF044967.jpeg|תזמורת הקיבוץ בניצוח ליוויה (לוי, לובה) רביץ
קובץ:אפיקים - הקומפוזיטור בקיבוץ-JNF009162.jpeg|המלחין ומנצח התזמורת ליוויה (לוי, לובה) רביץ בקיבוץ אפיקים
קובץ:קיבוץ אפיקים - מכונות-ZKlugerPhotos-00132fk-0907170685120dbf.jpg|מכונות חקלאיות יוצאות עם שחר לעבודתן
קובץ:קיבוץ אפיקים - מכונות-ZKlugerPhotos-00132fk-0907170685120dbb.jpg|קיבוץ אפיקים - מכונות
קובץ:אפיקים - מראה כללי-JNF021232.jpeg|אפיקים מראה כללי
קובץ:אפיקים - גיזום העצים-JNF021231.jpeg|אפיקים גיזום עצים
קובץ:אפיקים - עבודה בשדה-JNF021219.jpeg|אפיקים עבודה בשדה
קובץ:קיבוץ אפיקים - מכונות-ZKlugerPhotos-00132fk-0907170685120dea.jpg|אפיקים - עבודה במאפיה
קובץ:קיבוץ אפיקים - מכונות-ZKlugerPhotos-00132fk-0907170685120dbe.jpg|אפיקים עבודה במטבח שטיפת כלים
קובץ:אפיקים-ZKlugerPhotos-00132n3-090717068513008d.jpg|אפיקים
קובץ:אפיקים-ZKlugerPhotos-00132n3-090717068513006d.jpg|אפיקים
קובץ:אפיקים - פנורמה של עמק הירדן.-JNF037090.jpeg|מאפיקים מבט פנורמי על עמק הירדן
קובץ:קיבוץ אפיקים - מכונות-ZKlugerPhotos-00132fk-0907170685120de7.jpg|אפיקים - תחבורה ציבורית הגיעה למשק
קובץ:קיבוץ אפיקים-ZKlugerPhotos-00132fw-907170685121758.jpg|קיבוץ אפיקים
קובץ:קיבוץ אפיקים - מכונות-ZKlugerPhotos-00132fk-9.0717068512E+020.jpg|אפיקים - מטבח, אפיה
</gallery>

== לקריאה נוספת ==
* אריה אופיר (עורך), אפיקים במחצית יובלה, קובץ דברי חברים. הוצאת קיבוץ אפיקים, 1951
*מוריס פוליטי, גדרות-המלך, הוצאת עם עובד, 1963, רומן מתורגם מצרפתית על המאבקים האישיים והאידאולוגיים בחברה הקיבוצית בשנות החמישים מנקודת מבטו של עולה המתקשה להסתגל לחיי שיתוף. המחבר, יליד אתונה שכתב בצרפתית, ישב בשנים אלה בקיבוץ אפיקים וכתב שם את המחזה על חיי קיבוץ, "מעיינה" ("הבימה", 1956).
* אריה אופיר, אפיקים: דרכו של קיבוץ. הוצאת עם עובד, 1986
*אסף ענברי, הביתה, ידיעות ספרים, 2009, ספר עלילתי המבוסס על קורותיו האמיתיות של קיבוץ אפיקים.
נערים בקיבוץ אפיקים, 1953

==קישורים חיצוניים==

* [http://www.romgalil.org.il/cds/144/ אפיקים] באתר הרשות לפיתוח הגליל
* אסף ענברי, [http://inbari.co.il/afikim.htm מה ראתה החסידה] באתר אסף ענברי - מבחר מסות
* 
* [https://www.youtube.com/watch?v=-SWR6OA-GM8#t=100 בניית הסילו] בקיבוץ אפיקים, יומני כרמל ינואר 1952 <small><small>(התחלה 1:40)</small></small>
* מיכאל יעקובסון: [https://michaelarch.wordpress.com/2015/01/13/סיבוב-בשלושה-חדרי-אוכל-בקיבוצים-שדה-נח/ סקירה אדריכלית על חדר האוכל באפיקים], באתר 'חלון אחורי', 13.1.2015
* מיכאל יעקובסון, [https://michaelarch.wordpress.com/2016/09/21/סיבוב-על-סדרת-הצעות-לתכנון-חדר-האוכל-בק/ סיבוב על סדרת הצעות לתכנון חדר האוכל בקיבוץ אפיקים], אתר 'חלון אחורי', 21 בספטמבר 2016
* 
* 
* 

==הערות שוליים==

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יישובים שהוקמו ב-1932
קטגוריה:מועצה אזורית עמק הירדן
קטגוריה:קיבוצים